L 58/1474
EL
Επίσημη Εφημερίδα της Ευρωπαϊκής Ένωσης
23.2.2023
ΕΠΙΤΡΟΠΉ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 07 — ΕΠΕΝΔΥΣΗ ΣΤΟ ΑΝΘΡΩΠΙΝΟ ΔΥΝΑΜΙΚΟ, ΣΤΗΝ ΚΟΙΝΩΝΙΚΗ ΣΥΝΟΧΗ ΚΑΙ ΣΤΙΣ ΑΞΙΕΣ (συνέχεια) PP 07 23
(συνέχεια)
PP 07 23 02
(συνέχεια) — βελτίωση της υγείας των εργαζομένων και μείωση του άγχους τους, — διευκόλυνση της επιμήκυνσης του επαγγελματικού βίου, — δημιουργία νέων θέσεων εργασίας, — αναζωογόνηση της ηλικιακής πυραμίδας στην εταιρεία, — υλοποίηση οργανισμών που πληρούν τις προϋποθέσεις και αύξηση των ευθυνών όλων των εργαζομένων (δεδομένου ότι και τα διευθυντικά στελέχη θα εργάζονται κατά κανόνα λιγότερο, δίνεται σε όλους τους εργαζομένους η ευκαιρία να αυξήσουν τις ευθύνες τους), — βελτίωση της πρόσβασης στη διά βίου μάθηση (ιδίως στις ΜΜΕ), — αύξηση της χρήσης των ακριβότερων μηχανημάτων, καθώς και επέκταση του ωραρίου λειτουργίας για τους πελάτες.
Ποιο είναι το αποτέλεσμα αυτών των εμπειριών; Ποιες ήταν οι επιτυχίες τους; Ποιες ήταν οι αποτυχίες τους; Στόχος του παρόντος δοκιμαστικού σχεδίου είναι να πραγματοποιηθεί η όσο το δυνατόν πληρέστερη και ρεαλιστικότερη αξιολόγηση των πειραμάτων που αφορούν την οργάνωση του χρόνου εργασίας.
Η ανάλυση αυτή θα υποβληθεί στους φορείς λήψης κοινωνικών και πολιτικών αποφάσεων.
Η ανάλυση θα είναι επίσης διαθέσιμη σε εκπαιδευτικό υλικό (ενημερωτικά γραφήματα, βίντεο κ.λπ.) προκειμένου να ενημερώνεται το ευρύ κοινό σχετικά με τις ορθές πρακτικές που εφαρμόζονται σε καινοτόμες εταιρείες στα διάφορα κράτη μέλη.
Το δοκιμαστικό σχέδιο θα συνίσταται συγκεκριμένα στη διοργάνωση συναντήσεων με τα διάφορα ενδιαφερόμενα μέρη που εμπλέκονται στην εφαρμογή των πολιτικών για τον χρόνο εργασίας: εργοδότες, υπεύθυνοι λήψης αποφάσεων, πανεπιστημιακοί, συνδικαλιστικές οργανώσεις κ.λπ., προκειμένου να τεκμηριωθεί ο αντίκτυπος αυτών των πολιτικών στις διάφορες συνιστώσες της κοινωνίας.
Οι συναντήσεις αυτές θα καταγράφονται και θα προβάλλονται σε όσο το δυνατόν περισσότερους ανθρώπους, ιδίως μέσω σεμιναρίων, διαδικτυακών σεμιναρίων, βίντεο και εκθέσεων που δημοσιοποιούνται.
Ο αντίκτυπος αυτού του δοκιμαστικού σχεδίου θα μετρηθεί από το κοινό που θα συγκεντρώσει το εν λόγω ποικιλόμορφο εκπαιδευτικό υλικό το οποίο θα παραχθεί.
Το θέμα της οργάνωσης του χρόνου εργασίας μπορεί ενίοτε να προκαλέσει κοινωνικές εντάσεις σε ορισμένες χώρες.
Το έργο της τεκμηρίωσης που δίνει φωνή σε εργοδότες, εργαζομένους και άλλα ενδιαφερόμενα μέρη βάσει συγκεκριμένων επιτυχημένων εμπειριών σε ένα ευρύ φάσμα τομέων (ΜΜΕ και μεγάλες επιχειρήσεις, δημόσιες και ιδιωτικές, κοινωνική οικονομία κ.λπ.) μπορεί να συμβάλει θετικά στον ευρωπαϊκό κοινωνικό διάλογο.
Το παρόν δοκιμαστικό σχέδιο αποτελείται από δύο βασικά στάδια: 1.
Οι πρώτες συναντήσεις σε διάφορες χώρες (τουλάχιστον: Γερμανία, Σουηδία, Γαλλία, Ισπανία, Βέλγιο, Πορτογαλία, Κάτω Χώρες και Τσεχική Δημοκρατία ...) και σεμινάρια σε διάφορες ευρωπαϊκές πόλεις θα διοργανωθούν το 2023.
2. Τα πρώτα έγγραφα, ενημερωτικά γραφήματα και βίντεο θα δημοσιοποιηθούν το 2024.